Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Дијана Димковска со службена легитимација број 0023 и Елена Јанчева со лиценца број 2007, изврши контролен инспекциски надзор над субјектот на инспекциски надзор ЈУ Меѓуопштински центар за социјална работа на Град Скопје со седиште на ул.,,Никола Вапцаров,, бр.11, Скопје застапувано од Директорот Наташа Станојевиќ и со Записник ИП1 број 16-455 од 17.11.2021 година ја утврди фактичката состојба и врз основа на член 338 од Законот за социјалната заштита го донесе следното

**Р Е Ш Е Н И Е**

**СЕ ИЗРЕКУВА ОПОМЕНА** за утврдената неправилност и недостаток под точка 3 од Записникот ИП1 бр.16-455 од 17.11.2021 година, затоа што постапено е спротивно на член 334 став 4 од Законот за социјалната заштита, што претставува прекршок согласно член 350-а став 1 алинеја 3 од истиот Закон на

- Наташа Станојевиќ– Директор на Установата во време на сторување на прекршокот

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 338 од Законот за социјалната заштита преку инспекторот за социјална заштита Дијана Димковска со службена легитимација број 0023 и Елена Јанчева со број на лиценца 2007 изврши контролен инспекциски надзор над субјектот на инспекциски надзор, ЈУ Меѓуопштински центар за социјална работа на Град Скопје со седиште на ул.,,Никола Вапцаров,, бр.11, Скопје застапувано од Директорот Наташа Станојевиќ.

Предмет на надзорот беа изречените мерки определени со решение ИП1 бр. Решение ИП1 број 16-239 од 19.11.2020 година донесено од инспекторите за социјална заштита за отстранување на утврдените неправилности и недостатоци во постапката за остварување на право на надоместок за помош и нега од друго лице, во предметот на Д. Д.

Од увидот во списите се констатира дека по изречените мерки под точа 1 и 2 од Решението во целост е постапено, а по изречената мерка под точка 3 делумно е постапено, кое согласно член 76 став (2) од Законот за инспекциски надзор (,,Службен весник на РСМ,, бр.102/2019) делумното постапување по инспекцискиот акт, претставува основа за примена на инспекциска мерка во согласност со закон.

За вака утврдената фактичка состојба составен е Записник бр.16-455 од 17.11.2021 година, при што се констатира дека со тоа што не постапиле и не ја извршиле определената мерка под точка 3 од решението на испекторите за социјална заштита, постапено е спротивно на член 334 став 4 од Законот за социјалната заштита, што претставува прекршок согласно член 350-а став 1 алинеја 3 од истиот Закон .

Од причини што утврдениот прекршок е сторен прв пат, се изрече опомена согласно член 336 став 9 од Законот.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Жалбата се таксира со 250,00 денари административни таксени марки и се поднесува во два примероци.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-455 од 17.11.2021 година

Инспектори за социјална заштита

**Дијана Димковска**

**Елена Јанчева**